બાહુબલિ ફિલ્મનો પહેલો પાર્ટ રિલીઝ થયો અને જે રીતે તેણે સફળતા મેળવી તે બાદ સમગ્ર દેશમાં આ ફિલ્મનો બીજો ભાગ ક્યારે રિલીઝ થશે તેવી ઉત્સુકતા હતી, આ ફિલ્મના પહેલા ભાગ પછી બીજો ભાગ બનતા પણ ખાસ્સો સમય લાગ્યો હતો, તે વખતે ફિલ્મના લીડ હીરો પ્રભાસ સાથે ફિલ્મના ડાયરેક્ટર રાજમૌલીએ પાંચ વર્ષનો કરાર કર્યો હતો, આ ફિલ્મનો બીજો પાર્ટ રિલીઝ ન થાય ત્યાં સુધી પ્રભાસ બીજી કોઇ ફિલ્મ કે બીજો કોઇ પ્રોજેક્ટ ન કરી શકે તેવો કરાર હતો, જોકે હવે પ્રભાસ કહે છે કે હવે હું બીજી કોઇ ફિલ્મ માટે પાંચ વર્ષ જેટલો લાંબો સમય ન ફાળવી શકું, કારણ કે હવે મારી પણ ઉંમર થવા લાગી છે, હાલ મારી પાસે સમય છે એક સાથે ઘણી સારી ફિલ્મો છે જે મારે કરવી છે અને જેને હું કરવા માંગુ છું, ત્યારે કોઇ ફિલ્મ માટે સળંગ પાંચ વર્ષ ફાળવી દઉ તો કદાચ હીરો તરીકે ખલાસ થઈ જાઉં.